Skattelistene viser at Erna Solbergs menn og kvinner i regjering er langt mindre formuende enn Jens Stoltenbergs mannskap.

Skattelistene forteller ikke alt Ekspandér faktaboks Tallene er basert på foreløpige skattetall fra Skattedirektoratet. De kan inneholde feil som vil bli rettet når klagebehandlingen er ferdig. Vi gjør derfor oppmerksom at det kan være feil i listene.

Skattelistene viser nettoinntekt etter alle fradrag som man skattemessig har krav på. Eksempelvis vil man, dersom man har stort lån og høye renteutgifter, få redusert inntekten som fremkommer i skattelistene vesentlig i forhold til reell bruttoinntekt.

Minstefradrag og fradrag for utgifter til barnehage er andre eksempler som reduserer inntekten som fremkommer i skattelistene.

Det samme gjelder fradrag for tap ved salg av aksjer eller eiendom. Det betyr at mange kan ha høye reelle inntekter, og lave skattemessige inntekter.

Heller ikke når det gjelder formue forteller skattelistene hele sannheten. Årsaken er at enkelte formuesobjekter skattemessig ikke verdsettes til virkelig verdi. Dette gjelder blant annet egen bolig, som skattemessig verdsettes til en fjerdedel av virkelig verdi.

Det betyr at en bolig som er verdt 4 millioner kun veier 1 million i formuesskatteberegningen.

Fritidsboliger verdsettes også normalt lavt skattemessig.

Formuetallet i skattelistene er et nettotall, som innebærer at gjelden trekkes fra brutto formue i skatteberegningen.

For inntektsåret 2013, som dagens skattelister baserer seg på, er bunnfradraget i formuesskatteberegningen 870.000 kroner. Netto formuesverdier lavere enn dette, fremkommer ikke som formue.

Mens den tildigere regjeringen har fire millionærer på laget bestående av statsministeren og 19 statsråder, er det kun to millionærer i Erna Solbergs regjering som til sammen teller 18.

9 av medlemmene i Jens Stoltenbergs regjering var registrert med positiv formue i 2012 ifølge skattelistene. I Erna Solbergs regjering er det kun fire som skattemessig har større verdier enn gjeld.

Til sammen hadde den rødgrønne regjeringen en samlet formue på 87,9 millioner kroner, mens Høyre-Frp-regjeringen til sammen hadde en nettoformue på 5,4 millioner kroner.

Den rødgrønne regjeringen Navn: Født: Kommune: Inntekt: Formue: Skatt: Totalt: 23,858,490 87,869,370 10,560,470 Jonas Gahr Støre 1960 Oslo 3,360,136 52,047,767 1,650,809 Lisbeth Berg-Hansen 1963 Bindalseidet 2,965,431 30,511,494 1,304,594 Grete Faremo 1955 Oslo 1,006,988 1,818,601 443,326 Jens Stoltenberg 1959 Oslo 1,423,897 1,007,628 634,985 Rigmor Aasrud 1960 Gran 1,059,744 873,275 450,291 Trond Giske 1966 Trondheim 908,588 783,810 405,475 Ola Borten Moe 1976 Trondheim 563,404 659,866 320,305 Marit Arnstad 1962 Stjørdal 1,275,246 131,968 542,678 Liv Signe Navarsete 1958 Lærdal 1,155,205 34,961 486,645 Anne-Grete Hjelle Strøm-Erichsen 1949 Bergen 1,063,818 0 448,628 Espen Barth-Eide 1964 Oslo 1,061,782 0 448,782 Sigbjørn Johnsen 1950 Ringsaker 1,015,091 0 431,954 Karl Eirik Schjøtt-Pedersen 1959 Vardø 998,823 0 427,231 Anniken Scharning Huitfeldt 1969 Jessheim 984,585 0 424,067 Heikki Eidsvoll Holmås 1972 Oslo 965,676 0 411,682 Inga Marte Thorkildsen 1976 Oslo 917,769 0 389,686 Bård Vegar Solhjell 1971 Son 866,238 0 379,142 Hadia Tajik 1983 Oslo 759,940 0 310,374 Audun Bjørlo Lysbakken 1977 Oslo 758,867 0 305,002 Trygve Slagsvold Vedum 1978 Stange 747,262 0 344,814

Noe av forklaringen på den store formues-forskjellen er alderssammensetningen på de to regjeringene.

Solberg-regjeringen er gjennomgående yngre enn Stoltenberg-regjeringen. Gjennomsnittsalderen på den nye blå regjeringen er 44 år, mens gjennomsnittet for den tidligere regjeringen var på 48 år.

Stoltenberg-regjeringen besto av flere 45-pluss og folk i 50-årene enn Solberg-regjeringen. En alder hvor mange har rukket å nedbetale gjeld.

Søkkrik Støre

Tidligere utenriksminister Jonas Gahr Støres formue økte med mer enn 12 millioner fra inntektsåret 2011 til 2012, viser skattelistene.

Støres formue var ifølge Skatteetaten over 52 millioner kroner ved siste årsskifte. Samtidig viser tallene at Støre tjente langt mer på investeringene sine enn på sitt verv som politiker. Støre har arvet mye gjennom familien og er medeier i flere investeringsselskaper.

Den andre som drar snittet kraftig opp hos de rødgrønne er tidligere fiskeriminister Lisbeth Berg-Hansen. Hun hadde en skatteliknet formue på mer enn 30 millioner kroner for inntektsåret 2012, og en inntekt på mer enn 3 millioner. Berg-Hansens formue skriver seg fra familieselskapet innen fiskeoppdrett.

I tillegg har Jens Stoltenberg og tidligere Justis- og beredskapsminister Grete Faremo millionformue.

Tidligere finansminister Sigbjørn Johnsen, som er den som har passet på statens penger lengst i moderne tid, står oppført med null i formue.

Kulturministeren rikest i den påtroppende regjeringen

I Høyre-Frp-regjeringen er det Thorhild Widvey som sitter med størst verdier, ifølge skattefutens måte å regne på. Den nye kulturministeren har i en årrekke hatt mange verv i næringslivet.

I 2012 hadde Widvey en formue på 2,9 millioner kroner ifølge skattelistene.

Den andre millionæren på Erna Solbergs lag er sjefen sjøl.

Solberg hadde ved årsskiftet en formue på 1,3 millioner kroner. Hun tjente i overkant av 1,1 million, og betalte en halv million kroner i skatt.

Også kommunalminister Jan Tore Sanner og Vidar Helgesen, statsråd ved statsministerens kontor, er registrert med positiv netto skatteliknet formue.